EkBass/fiwiki-20250220-pages-articles huggingface dataset:
Antiikin musiikki

Antiikin musiikki on antiikin Kreikassa ja Rooman valtakunnassa esitettyä musiikkia. Musiikilla oli kreikkalaisessa kulttuurissa keskeinen asema ja joitain katkelmia kreikkalaisesta musiikista nuottikirjoituksena on säilynyt nykyaikaan asti. Muita historiallisia lähteitä antiikin musiikkielämästä ovat lukuisat aiheesta säilyneet kirjoitukset ja muun muassa keramiikassa esiintyvät musiikkiesitysten kuvat. Sana musiikki tulee Zeuksen tyttäristä, muusista, jotka olivat taiteellisten ja älyllisten pyrkimysten suojelusjumaluuksia. Musiikilla oli keskeinen osa kreikkalaisessa koulutuksessa ja pojille opetettiin musiikkia kuudesta ikävuodesta eteenpäin. Myös länsimaisen musiikinteorian ja musiikkiestetiikan perusta luotiin antiikin aikana. Musiikki yhdistettiin jo varhain maailmankaikkeuteen ja matematiikkaan. Siihen liitettiin myös erilaista lukuihin liittyvää mystiikkaa. Matematiikan ja musiikin kiinteä ja hyvin konkreettinen liitto ilmenee muun muassa kiinnostuksena, joka kohdistui viritysjärjestelmiin. Kreikkalaiset kehittivät musiikinteoriaa ja kreikkalaiset moodit tulivat myöhemmin keskiajan kirkkomusiikin perustaksi ja sitä kautta muodostavat nykyisen taidemusiikin perustan. Antiikin pääsävellajit olivat doorinen, fryyginen ja lyydinen. Doorinen oli vakavahko asteikko, lyydinen pehmeä ja nautinnollinen, fryyginen intohimoinen. Asteikot soitettiin ylhäältä alas. Antiikin Kreikassa musiikki liittyi keskeisesti teatterin syntyyn, sillä musiikki oli olennainen osa näytelmää. Musiikilla oli suuri merkitys myös Egyptin kulttuureissa. Haudoista löytyneistä kuvista voi päätellä, että musiikilla oli oma jumalansa. Musiikilla oli oma tärkeä asema egyptiläisessä kulttuuri- ja seuraelämässä. ==Pythagoraan musiikinteoria== Kreikkalaisen matemaatikon Pythagoraan kehittämä viritysjärjestelmä (noin 550 eaa.) loi pohjan myöhemmin syntyneille lukuisille erilaisille järjestelmille. Pythagoras havaitsi intervallien suhteisiin liittyvän pulman: kun perussävelestä edetään 12 puhdasta kvinttiä ylöspäin, tullaan säveleen, joka on hivenen perussävelen puhdasta oktaavikerrannaista korkeampi. Tätä eroa kutsutaan yhä nimellä Pythagoraan komma. Ero johtuu oktaavien ja kvinttien mittajärjestelmän erilaisuudesta. Oktaavit ovat värähdystaajuudeltaan kahden potensseja, kvintit kolmen monikertoja. Samasta sävelestä lähtevät oktaavi- ja kvinttisarjat eivät milloinkaan kohtaa. Pythagoraan kommasta seuraa, että mikäli oktaavit halutaan pitää puhtaina ja samalla säilytetään mahdollisuus moduloida vapaasti sävellajista toiseen, yksikään toinen intervalli ei voi olla puhdas. Pythagoras kuitenkin perusti oman järjestelmänsä puhtaisiin kvintteihin. Järjestelmä toimi hyvin keskiaikaisessa yksiäänisessä laulussa, samoin kvintti- ja kvarttiharmonioihin pohjautuneessa varhaisessa moniäänisyydessä. Kun musiikissa myöhemmin siirryttiin terssiharmonioihin, pythagoralainen järjestelmä sai väistyä. == Lähteet == * Peda.net * MuTe, musiikin teoriaa webissä == Aiheesta muualla == * Antiikin musiikki. Internetix. * Luokka:Seulonnan keskeiset artikkelit pt:Música antiga
Sensuuri (yhtye)

Sensuuri oli vuosina 1978–1981 toiminut tamperelainen punk-yhtye. Sen laulajana toimi Pepe Lempinen, ja kitaraa soitti myöhemmin Popedassa kuuluisaksi tullut Costello Hautamäki. Costello oli myöhemmin laulajana yhdellä Sensuurin singlellä ja julkaisematta jääneellä LP:llä. ==Historia== Sensuuri perustettiin vuonna 1978 Pepe Lempisen ja Costello Hautamäen kohdatessa samalla rippileirillä. Ensimmäisen keikkansa Sensuuri piti Safety Pins Clubilla Tampereella. Jaska Oinosen tilalla bassossa oli Kari Larmila. Ensimmäinen single "Kirjoitan seinään" julkaistiin vuonna 1979, ja Epe Helenius pitää sitä kaikkien aikojen parhaana punk-singlenä. Syksyllä 1979 Sensuuri julkaisi Hulinaa-LP:n. Valmiita kappaleita ei yhtyeellä ollut, joten levy kuulostaa varsin keskeneräiseltä. Tämän jälkeen Sensuuri julkaisi vielä vuonna 1980 Pepe Lempisen kanssa singlet "Kaupunki nukkuu" / "Katurock (ei kuole koskaan)" sekä "Hengissä läpi Helsingin" / "Kesäduuniblues". Kappaleesta "Katurock (ei kuole koskaan)" tehtiin myös video Yle TV1:n Tuubi- musiikkiohjelmaan.Ylen Elävä arkisto Viimeiseksi Pepe Lempisen kanssa tehdyn "Hengissä läpi Helsingin" -singlen nimestä muodostui punk-piireissä lentävä lause. Tämän jälkeen Sensuuri äänitti vielä "Vaarallinen rakkaus" -kappaleen Hellää terroria korville -kokoelmalle. Pepe Lempinen kuitenkin erosi Sensuurista. Costello Hautamäki yritti vielä jatkaa yhtyettä, mutta huonolla menestyksellä: Sensuurin toinen LP jäi kokonaan julkaisematta. Punk ja yäk! – Suomipunk 1977–1987 -kokoelmankin merkeissä vuonna 2009 keikkailleen Sensuurin Pepe Lempinen esiintyy myös Raivopäät feat. Friends albumilla Punkrock Jukebox 3, joka ilmestyi marraskuussa 2009. == Jäsenet == === Ensimmäinen kokoonpano === * Pepe Lempinen – laulu * Costello Hautamäki – kitara * Kari Larmila – basso * Pasi Pakarinen – rummut === Toinen kokoonpano === * Pepe Lempinen – laulu * Costello Hautamäki – kitara * Jaska Oinonen – basso * Pasi Pakarinen – rummut === Kolmas kokoonpano === * Costello Hautamäki – laulu ja kitara * Pasi Pakarinen – rummut * Matti Hamppunen – basso * Vesa Kujala – koskettimet == Diskografia == === Studioalbumit === * === Kokoelma-albumit === * * === Singlet === * ”Kirjoitan seinään” (1979) * ”Kaupunki nukkuu” (1979, Poko Rekords, PIS 044) * ”Hengissä läpi Helsingin” (1980, Poko Rekords, PIS 052) * ”Goodnight N.Y.C.” (1981, Poko Rekords, PIS 078) === Kokoelmilla === * * * * * * * == Lähteet == == Aiheesta muualla == * Ylen Elävä arkisto: Sensuuri – Katurock == Kirjallisuutta == * * KOSKESTA VOIMAA -Manserock Luokka:Suomalaiset punkyhtyeet
Petri Alanko

Petri Kaleva Alanko (s. 17. lokakuuta 1963 Joensuu) on suomalainen huilisti ja musiikin maisteri. Alanko valmistui ylioppilaaksi vuonna 1982 ja musiikin kandidaatiksi Sibelius-Akatemiasta vuonna 1987. Hän opiskeli Joensuussa Jari Sinkkosen oppilaana, vuodesta 1982 Sibelius-Akatemiassa Mikael Helasvuon johdolla ja 1985–1987 Saksassa Freiburgin musiikkiakatemiassa William Bennettin ja Hans-Peter Schmitzin oppilaana. Ylemmän loppututkinnon hän suoritti 1987. Vuodesta 1988 Alanko on toiminut Sibelius-Akatemian tuntiopettajana ja vuosina 2000–2005 Crusell-viikon taiteellisena johtajana. Vuosina 1987–1988 Alanko soitti Zürichin oopperassa soolohuilistina ja vuosina 1988–2010 Radion sinfoniaorkesterissa. Alanko on soittanut myös Helsingin kaupunginorkesterin, Suomalaisen Kamariorkesterin, Tapiola Sinfoniettan, kamariorkesteri Avantin sekä Frankfurtin, Münchenin ja Stuttgartin radio- orkestereiden solistina. Omia soolokonsertteja hän on pitänyt Helsingissä, Lontoossa, Pariisissa, Frankfurtissa, Tokiossa ja New Yorkissa. Alanko soittaa myös Kerberos-yhtyeessä. Hän on levyttänyt Naxokselle, Ondinelle ja BIS:lle. Alangon ensimmäinen soololevy ilmestyi vuonna 1993 yhteistyössä RSO:n ja Avantin kanssa. Ondinen levyllä ovat Carl Nielsenin, Jacques Ibertin ja André Jolivet'n huilukonsertot. Vuonna 1989 Alanko sijoittui Japanin Kōbessa järjestetyssä kansainvälisessä huilukilpailussa jaetulle ensimmäiselle sijalle. Vuonna 1990 hän voitti Münchenin kansainvälisen ARD-kilpailun ja samana vuonna hänet valittiin Finland Festivals ry:n Vuoden nuoreksi taiteilijaksi. Rock-muusikot Ilkka ja Ismo Alanko sekä Helsingin kaupunginorkesterin viulisti Satu Alanko-Rautamaa ovat Petri Alangon sisaruksia, ja kansanedustaja Outi Alanko-Kahiluoto on hänen serkkunsa. == Lähteet == * Kuka kukin on 2007 * RSO:n konsertin 23.11.2007 käsiohjelma ===Viitteet=== Luokka:Suomalaiset huilistit Luokka:Vuonna 1963 syntyneet Luokka:Elävät henkilöt
Mikael Helasvuo

Mikael Johannes Helasvuo (s. 23. heinäkuuta 1948 Helsinki) on suomalainen huilisti ja huilunsoiton professori. Hän opiskeli Sibelius-Akatemiassa 1962–1966 ja Prahan konservatoriossa 1967 sekä Freiburgin Musiikkikorkeakoulussa 1968–1970. Lisäksi hän on ollut Jean-Pierre Rampalin (1966), Severino Gazzellonin (1967) ja S. Baronin (1975) oppilaana. Kuka kukin on 2007, Otava 2006 Vuosina 1973–1976 Helasvuo soitti Helsingin kaupunginorkesterissa ja 1976–1988 Radion sinfoniaorkesterissa huilun äänenjohtajana. Helasvuo on toiminut Sibelius-Akatemian puhallinmusiikin lehtorina 1976–1998, virkaa tekevänä professorina 1993–1998 ja huilunsoiton professorina vuodesta 1998. Helasvuo sai vuonna 1992 Madetoja-palkinnon ja 1993 Pro Finlandia -mitalin. Mikael Helasvuo piti ensikonsertin 1971 Helsingissä ja on sen jälkeen esiintynyt paljon Suomessa ja useissa Euroopan maissa sekä Etelä-Amerikassa, New Yorkissa ja Tokiossa. Hän on myös soittanut duo Helasvuo–Savijoen jäsenenä, Cluster-yhtyeessä, Les Goûts-Réunis -yhtyeessä, Ensemble Petalsissa sekä Sibelius-Akatemian barokkiyhtyeessä. Helasvuo on toiminut Suomen Huiluseuran puheenjohtajana 1986–1993 ja Suomen Solistiyhdistyksen puheenjohtajana 1997–2004. Helasvuolla on monia oppilaita, jotka ovat menestyneet muusikon uralla. Helasvuon isä oli professori Veikko Helasvuo.Facta2001, WSOY 1982, 5. osa, palsta 629 Vuodesta 1999 Mikael Helasvuon puoliso on ollut professori Tuija Hakkila-Helasvuo. ==Lähteet== ==Aiheesta muualla== * Luokka:Suomalaiset huilistit Luokka:Sibelius-Akatemian professorit Luokka:Pro Finlandia -palkitut Luokka:Vuonna 1948 syntyneet Luokka:Elävät henkilöt Luokka:Suomalaiset professorit Luokka:Ylen henkilöstö
Ilari Lehtinen

Ilari Lehtinen (s. 1947, Helsinki) on suomalainen huilisti. Lehtinen aloitti teini-ikäisenä huiluopintonsa Turun konservatoriossa, jossa häntä opetti Kosti Mattsson. Lisäksi hän osallistui mm. Severino Gazzellonin ja Jean-Pierre Rampalin mestarikursseille. Vuonna 1969 Ilari Lehtinen suoritti humanististen tieteiden kandidaatin tutkinnon Turun yliopistossa aineyhdistelmänään psykologia, filosofia ja fonetiikka. Samaisena vuonna hän opiskeli huilunsoittoa Freiburgin musiikkikorkeakoulussa (Hochschule für Musik Freiburg), jossa hänen opettajinaan olivat mestariluokalla prof. Aurèle Nicolet ja kapellimestariluokalla prof. Francis Travis. Vuonna 1970 Lehtinen voitti toisen palkinnon skandinavialaisten puhallinsoitinten kilpailussa Norjassa. Seuraavana vuonna hän esiintyi "vuoden debytanttina" Jyväskylän kesässä. Lehtinen on toiminut vuodesta 1974 alkaen Turun filharmonisen orkesterin soolohuilistina. Hän soittaa noin 100 LP- ja CD-levyllä ja on kantaesittänyt ja sovittanut suuren määrän kamarimusiikkia. Lehtinen on suorittanut Sibelius-Akatemian tohtorintutkinnon; väitöskirja: Frederic the Great and His Influence on Flute Music (1993). Toiminut myös huilunsoitonopettajana Espoon musiikkiopistossa ja Turun Konservatoriossa, taiteellisena assistenttina Sibelius-Akatemiassa sekä kapellimestarina Porin Kaupunginorkesterissa ja Salon Orkesterissa. Ilari Lehtinen on esiintynyt paitsi useassa Euroopan maassa, myös USA:ssa, Perussa, Venezuelassa ja Japanissa sekä pitänyt luentoja ja mestarikursseja Suomen lisäksi Puolassa, Perussa ja Virossa. Hän on ollut Suomen Huiluseuran puheenjohtajana 1993-2004. Ilari Lehtinen julkaisi 2015 kirjan "Jean Sibeliuksen henkisen kasvun jäljillä" (kust. Sininen säätiö, Raisio). Huilisti-lehti on julkaissut pitkän artikkelisarjan "Sibelius soitintajana" ja artikkelin "Sibelius kapellimestarina". Ilari Lehtinen on Suomen Tietokirjailijat ry.:n jäsen. == Lähde == * Suomen Huiluseuran luettelo Luokka:Suomalaiset huilistit Luokka:Vuonna 1947 syntyneet Luokka:Elävät henkilöt
Júlio César

Júlio César voi tarkoittaa ainakin seuraavia henkilöitä: *Júlio César da Silva (s. 1963), brasilialainen jalkapalloilija *Júlio César Santos Correa (s. 1978), brasilialainen jalkapalloilija *Júlio César Soares de Espíndola (s. 1979), brasilialainen jalkapalloilija *Júlio César da Silva e Souza (s. 1980), brasilialainen jalkapalloilija
Kokeellinen arkeologia

Kokeellinen arkeologia on arkeologian ala, joka kokeilemalla pyrkii keräämään tietoa esihistoriallisen tai historiallisen elämän käytännöllisistä puolista. Tyypillisiä kokeellisen arkeologian tutkimuskohteita ovat esimerkiksi muinaiset rakennustekniikat, työ- ja tarvekalujen tai aseiden valmistaminen ja käyttö sekä maanviljely. Elävän historian toiminta muistuttaa usein kokeellista arkeologiaa, mutta kokeelliseksi arkeologiaksi voidaan kutsua vain tieteellisesti valvottua tutkimusta. Luokka:Arkeologia
Juninho

Juninho voi tarkoittaa seuraavia henkilöitä: *Juninho, (oik. Alcides Fonseca Júnior, s. 1958), brasilialainen jalkapalloilija *Juninho Paulista, (oik. Oswaldo Giroldo Júnior, s. 1973), brasilialainen jalkapalloilija *Juninho Pernambucano, (oik. Antônio Augusto Ribeiro Reis Junior, s. 1975), brasilialainen jalkapalloilija *Juninho, (oik. Vitor Gomes Pereira Junior, s. 1989), brasilialainen jalkapalloilija
Frigidi

Frigidi tarkoittaa sukupuolisesti kylmää naista. Frigidi nainen on sukupuolisesti haluton eikä hänellä ole sukupuolitunteita. Hän ei pysty saavuttamaan ja ylläpitämään sukupuolista kiihottumista tai tuntemaan mielihyvää seksuaalisesta toiminnasta. Frigiditeetti tai frigiditas tarkoittaa naisen sukupuolista kylmyyttä. Kyseessä on ei-elimellinen sukupuolinen häiriö, jonka tausta on yleensä psyykkinen. Häiriön ICD-10-tautiluokitusjärjestelmän mukainen diagnoosi on F52.0. ==Lähteitä== * www.tohtori.fi Frigiditeetti ==Katso myös== * Hyposeksuaalisuus * Aseksuaalisuus Luokka:Seksuaaliterveys Luokka:Seulonnan keskeiset artikkelit
Kalkkisten kanava

Kalkkisten kanava on Asikkalassa sijaitseva Päijänteen ja Kymijoen alkuosan yhdistävä automaatti- ja osin kauko-ohjattava kanava. Kymijoki virtaa pian Ruotsalaiseen viiden kilometrin jälkeen. Kanava ohittaa 700 metriä etelämpänä virtaavan Kalkkistenkosken, joka on vajaa 300 metriä pitkä. Koskessa vesi putoaa karttojen mukaan noin 0,8 metriä . Kanava on valmistunut vuonna 1878. Kanavahankkeesta oli keskusteltu jo 1850-luvulla, mutta kanavan rakentaminen aloitettiin vasta vuonna 1875. Kalkkisten kanava uusittiin uittokanavaksi vuosina 1961–1964. Kanava on 1 315 metriä pitkä ja sen 500 metriä pitkä sulku on pisin Euroopan makeanveden kanavista. Vedenpintojen korkeusero sulussa on 0,90–1,15 metriä. Kanavan sulkuportit ovat tyypiltään vaaka-akselisia segmenttiportteja, sulkuportti laskeutuu veden alle ja alus ajaa sen yli. Kanava on itsepalvelusulku mutta sen etävalvonta ja palvelusulutukset suoritetaan kaukokäytöllä Vääksyn kanavalta. Kanavan käyttö- ja kunnossapitotehtävistä vastaa Väyläviraston urakoitsijana Arctia Meritaito Oy. == Lähteet == ==Aiheesta muualla== *Väylävirasto: Kalkkisten kanava *Suomen kanavat – Kalkkinen Luokka:Asikkalan nähtävyydet Luokka:Suomen kanavat Luokka:Ruotsalaisen alue Luokka:Asikkalanselän lähialue Luokka:Salpausselkä Geopark Luokka:Kymijoki
Manon Rhéaume

Manon Rhéaume (s. 24. helmikuuta 1972 Lac-Beauport, Québec, Kanada) on kanadalainen pelaajauransa päättänyt jääkiekkomaalivahti. Hän on ensimmäinen nainen, joka on tehnyt sopimuksen NHL-seuran kanssa. Hän teki sopimuksen Tampa Bay Lightningiin vuonna 1992 ja pelasi harjoitusottelussa St. Louis Bluesia vastaan 1992 ja Boston Bruinsia vastaan 1993. Rhéaume torjui harjoitusottelussa St. louis Bluesia vastaan ensimmäisenä naisena, NHL- ottelussa ja torjui 7 laukausta ja päästi 2 maalia. Rhéaume voitti olympiahopeaa Kanadan joukkueessa Naganon talviolympialaisissa 1998. Rheaume pelasi viimeisen sarjaottelunsa IHL-joukkue Flint Generalsin paidassa kaudella 2008–2009. http://www.eliteprospects.com/player.php?player=66899 Rhéaumen vanhemmat ovat Nicole ja Pierre Rhéaume. Hänellä on kaksi veljeä, vanhempi Martin ja nuorempi Pascal, joka pelasi hyökkääjänä kuudessa eri NHL-seurassa. Rhéaume kirjoitti Atlantassa muistelmansa Manon: Alone In Front Of The Net. Rhéaume avioitui kesäkuussa 1998, ja hänellä on poika (syntynyt 1999). Hänen aviomiehensä on entinen ECHL-kiekkoilija Gerry St.Cyr. == Joukkueet == *1991–1992 Trois-Rivières Draveurs (QMJHL) *1992 Tampa Bay Lightning (NHL), pelasi yhdessä harjoitusottelussa. *1992–93 Atlanta Knights (IHL) *1993 Tampa Bay Lightning (NHL), pelasi yhdessä harjoitusottelussa. *1993–1994 Knoxville Cherokees (ECHL), pelasi neljä ottelua. *1993–1994 Nashville Knights (ECHL), pelasi neljä ottelua. *1994 Las Vegas Thunder (IHL), pelasi kaksi ottelua. *1994 Las Vegas Aces *1994 Feldkirch, pelasi yhden ottelun. *1994 Tallahassee Tiger Sharks (ECHL) *1995 New Jersey Rockin Rollers (RHI) *1996 Ottawa Loggers (RHI) *1996 Sacramento River Rats (RHI) *1996–1997 Reno Renegades (WCHL) *1998 Kanadan naisten jääkiekkomaajoukkue *2000–2001 Montreal Wingstar (pelasi maalivahdin sijaan hyökkääjänä) *2007–2008 Little Caesars Senior Women's A Hockey Team (pelasi maalivahdin sijaan hyökkääjänä) *2009 Port Huron Icehawks (IHL) *2009 Flint Generals (IHL) *2009 Minnesota Whitecaps (WWHL) == Lähteet == == Aiheesta muualla == * Luokka:Kanadalaiset jääkiekkomaalivahdit Luokka:Kanadalaiset olympiamitalistit Luokka:Vuonna 1972 syntyneet Luokka:Elävät henkilöt
Pulteri

Pulteri on yhdysvaltalaisen Johnny Hartin (1931–2007) piirtämä humoristinen sarjakuva. Sarjan alkuperäinen nimi on B.C. (Before Christ). Sarja sijoittuu esihistorialliseen aikaan ja sen päähenkilöinä on joukko luolamiehiä. Sarja ei pyri olemaan realistinen, vaan siinä nähdään sekä mammutteja ja dinosauruksia että usein myös viittauksia nykymaailman tapahtumiin. Pulteri on yksi maailman pisimpään jatkuneista sarjoista. Hart piirsi sitä lähes kuolemaansa asti, ja nykyisin sarja jatkuu hänen lapsenlastensa Mason Mastroiannin ja Mick Mastroiannin sekä tyttärensä Perry Hartin voimin.Piirtäjien esittelyt B.C.-sarjakuvan sivulla Sarja alkoi ilmestyä lehdissä vuonna 1958. Johnny Hartin piirrostyyli on pelkistettyä ja hän käyttää vähän viivoja. Maisema on suljettu ja muuttumaton. Tasanko, kallio luolineen, tulivuori, joki ja meri, aurinko ja kuu. Ihmisvartalo on kuin pölkky, mutta kasvot ovat ilmeikkäitä. Hartin sarkastinen dialogi lähentelee runoa. Henkilöiden maailmankuva on samanlainen kuin sodanjälkeisissä dekkareissa: turhautunut, kyllästynyt ja pettynyt. Sarja on ilmestynyt Suomessa pitkään Apu-lehdessä. Sen kustantaja A-lehdet julkaisi 1970-luvulla joitakin Pulteri-pokkareita. Pulteri esiintyi myös vuonna 1983 julkaistussa tietokonepelissä B.C.'s Quest For Tires,sekä vuonna 1984 jatko-osassa BC II:Grog's Revenge. Pelit käännettiin useille 8-bittisille koneille. ==Joitakin sarjan päähenkilöitä== * Pulteri (B.C.) – lannevaatteeseen pukeutuva luolamies * Pusi (Peter) – Pulterin kaveri, runsasideainen liikemies * Pasi (Thor) – Pulterin kaveri, runsasideainen keksijä ja naistenmies * Klenkka (Wiley) – toinen jalka puinen, pelkää vettä ("Aaaaargh!"), yrittelee joskus bisneksiä Pusin tapaan * Rilli (Clumsy Carp) – silmälasit, jonkinlainen älykkö, tutkii mielellään luontoa, etenkin kalojen elämää * Kutri (Curls) - kiharapää, joukon kyynikko * Paksu-Leidi – ylipainoinen naishenkilö, vahva ja käyttää helposti nuijaansa ainakin käärmeisiin ("Wham!, Wham!") * Ohut-Leidi – hoikka kaunis naishenkilö * Raaka- Roki (Grog) – todellinen luolamiesten luolamies: alkukantainen villi, jonka sanavarasto koostuu yhdestä sanasta (grog!) ja jolla on voimaa enemmän kuin pienessä kylässä ==Lähteet== Luokka:Strippisarjakuva Luokka:Yhdysvaltalainen sarjakuva Luokka:Sarjakuvahahmot
Nuijapää

Nuijapää on sammakkoeläimen, erityisesti sammakon tai rupikonnan, toukkavaihe. Nuijapäät ovat aluksi raajattomia ja niillä on häntä. Ne uivat vedessä kalamaisesti ja hengittävät kiduksilla ennen muodonvaihdosta. Keuhkot kehittyvät samoihin aikoihin kuin takaraajat, jotka kehittyvät yleensä ennen eturaajoja. Viimeisenä vaiheena aikuiseksi varsinaisten sammakoiden nuijapäiltä pyrstö surkastuu pois apoptoosin kautta. Nuijapäät syövät aluksi mätimunien suojana ollutta hyytelöä. Sen jälkeen ne riipivät ravinnokseen sarveishampaillaan leviä ja bakteerimassaa kasvien pinnalta ja rantakalliosta. Myöhemmin vähän kasvettuaan nuijapäät alkavat syödä myös pieniä vesieläimiä. == Lähteet == == Aiheesta muualla == Luokka:Sammakkoeläimet Luokka:Seulonnan keskeiset artikkelit
Justin Guarini

Justin Guarini (s. 28. lokakuuta 1978 Columbus, Georgia) on yhdysvaltalainen laulaja-näyttelijä, joka oli toinen American Idolin ensimmäisellä tuotantokaudella. Hän hävisi Kelly Clarksonille finaalissa saaden äänistä 42 prosenttia. Hänen isänsä on Eldrin Bell Guarini ja äitinsä Kathy Pepino Guarini. Guarinin musiikkiura alkoi hänen ollessaan 4-vuotias. Guarini asuu Hollywood Hillsissä Kaliforniassa. == Studioalbumit == * Justin Guarini (2003) * Stranger Things Have Happened (2005) ==Aiheesta muualla== *Viralliset kotisivut Luokka:Yhdysvaltalaiset laulajat Luokka:American Idol -kilpailijat Luokka:Yhdysvaltalaiset näyttelijät Luokka:Vuonna 1978 syntyneet Luokka:Elävät henkilöt
Salvador

Salvador () voi tarkoittaa muun muassa seuraavia: * Salvador, kaupunki Brasiliassa * El Salvador, valtio Väli-Amerikassa * San Salvador, edellisen pääkaupunki * San Salvador, yksi Bahamasaarista * Salvador, yhdysvaltalainen kristillinen yhtye, joka soittaa englanniksi ja espanjaksi * Salvador, yhdysvaltalainen elokuva vuodelta 1986 * Salvador, miehen etunimi * Salvador sukunimenä: ** Alexya Salvador (s. 1980), brasilialainen poliittinen aktivisti ** Ângelo Domingos Salvador (1932–2022), brasilialainen katolinen piispa ** Bryce Salvador (s. 1976), kanadalainen jääkiekkoilija ** Henri Salvador (1917–2008), ranskalainen laulaja ** Ileana Salvador (s. 1962), italialainen kilpakävelijä ** Maja Salvador (s. 1988), filippiiniläinen näyttelijä, malli, laulaja ja tanssija
Monforte

Monforte on kunta Portalegren piirissä, Portugalissa. Sen pinta-ala on 420,3 km² ja väkiluku noin 3 300\. Monforten pormestari kaudella 2013–2017 on Gonçalo Nuno Lagem. == Pitäjät == *Assumar *Monforte *Santo Aleixo *Vaiamonte == Aiheesta muualla == *Viralliset sivut Luokka:Portugalin kunnat
Marvão

Marvão on kunta Portalegren piirissä, Portugalissa. Sen pinta-ala on 154,9 km² ja väkiluku noin 3 500\. Marvãon nykyinen pormestari on sosiaalidemokraattipuolueen Vitor Frutuoso. Kunnan juhlapäivä on 8. syyskuuta. == Freguesiat == * Beirã * Santa Maria de Marvão * Santo António das Areias * São Salvador da Aramenha == Aiheesta muualla == *Viralliset sivut Luokka:Portugalin kunnat
Diana DeGarmo

Diana DeGarmo (s. 16. kesäkuuta 1987 Birmingham, Alabama) on yhdysvaltalainen laulaja, joka oli toinen American Idolin kolmannella tuotantokaudella häviten finaalissa Fantasia Barrinolle. Finaalissa hän jäi toiseksi alle 2% erolla voittajaan ja yhteensä ääniä tuli noin 65 miljoonaa. == Diskografia == === Albumit === * Blue Skies (2004) * GEMINI (2019) === EP:t === * Unplugged in Nashville (2009) * Live to Love (2012) === Singlet === * Dreams (2004) * Emotional (2004) * Good Goodbye (2012) === Musiikkivideot === * Good Goodbye (2012) Luokka:Yhdysvaltalaiset laulajat Luokka:American Idol -kilpailijat Luokka:Vuonna 1987 syntyneet Luokka:Elävät henkilöt
Rakkularauhanen

Rakkularauhanen () on miehen lisäsukupuolirauhasiin kuuluva rauhanen, joka tuottaa suurimman osan siemennesteen nestemäisestä osasta. ==Anatomiaa== Rakkularauhanen on muutaman senttimetrin mittainen, parillinen, pitkänomainen ja kiemurainen rauhanen, joka sijaitsee eturauhasen takana siemenjohtimien loppupäässä virtsarakon ja peräsuolen välissä. Rakkularauhasta ympäröi sileän lihaksen kerros, joka supistelee siemensyöksyn aikana tyhjentäen rakkularauhasen eritteen siemenheittotiehyiden kautta virtsaputkeen. ==Rakkularauhasen merkitys== Rakkularauhanen tuottaa suurimman osan siemennesteen plasmasta, jota suurin osa siemennesteen tilavuudesta on. Rakkularauhasen erite sisältää ravinteita siittiöitä varten, ja siittiöt kulkeutuvat sen mukana. Rakkularauhasen supistelu siemensyöksyn yhteydessä aiheuttaa siemennesteen pumppautumista elimistöstä pois. ==Rakkularauhasen sairaudet== Tavallisin rakkularauhasen sairaus on rakkularauhasen tulehdus eli vesikuliitti tai vesiculitis. Usein eturauhasen tulehdukseen voi liittyä myös rakkularauhasen tulehdus, jolloin kyseessä on prostatovesikuliitti tai prostatovesiculitis. Etu- ja rakkularauhasen tulehdukset ovat yleensä vaarattomia, joskin ikäviä. Tulehdusten yhteydessä voi mm. verta esiintyä siemennesteessä. ==Lähteitä== * www.uku.fi * www.tohtori.fi * www.ess.fi * www.tohtori.fi Vesikuliitti ==Katso myös== * Siemenneste * Eturauhanen * Siemenjohtimet Luokka:Avoeritysrauhaset
Strangeland

Strangeland on Dee Sniderin kirjoittama kauhu/jännityselokuva vuodelta 1998. Elokuva kertoo skitsofreniasta kärsivästä sadistisesta Captain Howdystä/Carlton Hendricksistä (häntä näyttelee Dee Snider itse), joka houkuttelee Internetistä uhreikseen nuoria kiduttaakseen heitä. == Captain Howdy == Captain Howdy on tuttu nimi muistakin yhteyksistä. Twisted Sisterin (jonka laulusolisti Dee Snider myös on) levyllä Stay Hungry (1984) kappaleessa Horror-teria mainitaan Captain Howdy. Sama nimi mainitaan myös Manaaja- elokuvassa, jossa Linda Blair kommunikoi tämän nimisen aaveen kanssa käyttäen Ouija-lautaa. Dee Snider on ripotellut elokuvaan pieniä viittauksia niin Twisted Sisterin musiikkiin, kuin mm. Robert Englundin näyttelemän Freddy Kruegerin (Painajainen Elm Streetillä) hahmoon. == Juoni == Captain Howdy käyttää Internetin chat-huoneita hyväkseen houkutellakseen luoksensa nuoria, joita tämän jälkeen kiduttaa julmasti eri tavoin. Suuri osa toiminnasta pyörii erilaisten lävistysoperaatioiden ympärillä. Kun Captain Howdy nappaa etsivä Mike Gagen tyttären, tämä ryhtyy ajojahtiin löytääkseen tämän. Captain Howdy saadaan lopulta kiinni, ja tämä tuomionsa kärsittyään ja saatuaan lääkityksen skitsofreniaansa palaa kotiinsa vain huomatakseen, ettei ole tervetullut sinne. Kaupungin väki käy hänen kimppuunsa, muttei onnistu hänen tappamisessaan. Lääkkeet katoavat, ja kohta Captain Howdy on taas entistä kovemmassa vauhdissa. Hän kidnappaa Gagen tyttären uudelleen, ja etsivän on pakko lähteä tämän perään vielä kerran. Luokka:Yhdysvaltalaiset kauhuelokuvat Luokka:Vuoden 1998 yhdysvaltalaiset elokuvat
Laodameia

Laodameia viittasi Kreikan mytologiassa kahteen naiseen: * Laodameia, Sarpedonin äiti sekä Bellerofonin tytär * Laodameia, Protesilaoksen vaimo ja Akastoksen ja Astydameian tytär. Tappoi itsensä, kun hänen aviomiehensä kuoli Troijan sodassa. Luokka:Kreikkalainen mytologia
Rhapsody in Blue

Rhapsody in Blue eli Sininen rapsodia on George Gershwinin sävellys, joka tunnettaan jazz-rytmien yhdistämisestä klassiseen musiikkiin. Sävellys on rapsodia pianolle ja orkesterille. Paul Whiteman tilasi teoksen Gershwiniltä vuonna 1922 yhtyeensä tulevaa konserttia varten. Gershwin aloitti sävellystyön välittömästi ja sai sen valmiiksi kolmessa viikossa. Hän kirjoitti musiikin kahdelle pianolle, ja Ferde Grofé laati orkesterisovituksen. Ensiesitys oli New Yorkin Aeolian Hallissa 12. helmikuuta 1924. Vuoden 1927 loppuun mennessä Whitemanin yhtye oli esittänyt teoksen 84 kertaa ja teoksen levytystä oli myyty jo miljoona kappaletta. Grofé laati kaikkiaan kolme soitinnusta (1924, 1926 ja 1942). Vuonna 2000 Rhapsody in Blue otettiin Disney-elokuvaan Fantasia 2000. Kappaleen tekijänoikeudet raukesivat Euroopan unionin alueella vuonna 2007 ja raukeavat Yhdysvalloissa vuosien 2019 ja 2027 välillä. == Lähteet == Luokka:George Gershwinin teokset Luokka:1920-luvun musiikkiteokset
Linda Blair

Linda Blair (s. 22. tammikuuta 1959 Saint Louis, Missouri, Yhdysvallat) on yhdysvaltalainen näyttelijä, jonka tunnetuin rooli on Manaaja-elokuvasta (1973) pahan riivaaman pikkutytön rooli. Hän esiintyi myös elokuvan jatko- osassa Manaaja II: Luopio. Manaajan suosion jälkeen Blair näytteli 1970-luvulla useassa elokuvassa ja tv-tuotannossa, mutta sen jälkeen hänen uransa hiipui ja häntä nähtiin pääasiassa erilaisissa pienen budjetin kauhuelokuvissa. 1980-luvun alkupuolella Blairilla oli suhde laulaja Rick Jamesiin, mutta suhde päättyi, koska Blair ei pystynyt hallitsemaan huumeriippuvuuttaan. Vuonna 1990 Blair näytteli Manaaja-parodiassa Manattu mikä manattu Leslie Nielsenin kanssa. 1990-luvun lopulla Blair sai tunnustusta esityksestään Grease-musikaalissa. Blair tunnetaan aktiivisesta osallistumisestaan hyväntekeväisyystoimintaan, erityisesti eläinrääkkäystä vastustavaan toimintaan (muun muassa PETA). == Filmografiaa == * Manaaja (1973) * Airport 1975 (1974) * Manaaja II: Luopio (1977) * Wild Horse Hank (1979) * Roller Boogie (1979) * Ruckus (1981) * Hell Night (1981) * Night Patrol (1984) * Savage Streets (1984) * Red Heat (1985) * Moving Target (1988) * Zapped Again (1990) * Manattu mikä manattu (1990) * Fetal Bond (1992) * Scream (1996) * Cousin Sarah (2011) * Manaaja: Uskon merkki (2023) == Lähteet == == Aiheesta muualla == * Virallinen sivusto * Luokka:Yhdysvaltalaiset näyttelijät Luokka:Golden Globe -palkinnon saajat Luokka:Vuonna 1959 syntyneet Luokka:Elävät henkilöt Luokka:Yhdysvaltalaiset lapsinäyttelijät
Grease

Grease voi viitata ainakin seuraaviin asioihin: * Grease, musikaali vuodelta 1972 * Grease, musikaalielokuva vuodelta 1978 * Grease, vuonna 1978 julkistun elokuvan soundtrack-albumi * Grease 2, vuonna 1982 valmistunut jatko-osa Grease-elokuvalle
Danny Lloyd

Danny Edward Lloyd (s. 13. lokakuuta 1972 Chicago, Illinois) on yhdysvaltalainen entinen lapsinäyttelijä, joka tunnetaan parhaiten Stanley Kubrickin ohjaaman elokuvan Hohto Danny Torrancen roolista. Elokuvassa kuusivuotias Lloyd ei tiennyt edes olevansa mukana kauhuelokuvassa - tämä hänelle selvisi vasta 13-vuotiaana, kun Lloyd näki leikatun version Hohdosta ja vasta 17-vuotiaana hän näki leikkaamattoman. Lloyd on näytellyt Hohdon jälkeen vain elokuvassa Will: The Autobiography of G. Gordon Liddy nuorta Liddyä. Lloyd on aikuisiällä työskennellyt biologian opettajana. == Lähteet == Luokka:Yhdysvaltalaiset lapsinäyttelijät Luokka:Yhdysvaltalaiset opettajat Luokka:Vuonna 1972 syntyneet Luokka:Elävät henkilöt
Vesa Hämes

Vesa Juhani Hämes (16. joulukuuta 1956 Helsinki – 11. maaliskuuta 2024 Helsinki)Kuolinilmoitus. Helsingin Sanomat 21.4.2024, s. B 26.Suomen teatterit ja teatterintekijät 1993, Tammi 1993 oli suomalainen näyttelijä ja teatteriohjaaja. Hämes opiskeli Helsingin yliopistossa 1976–1978 ja American Academy of Dramatic Arts -oppilaitoksessa ja Wynn Handmanin studiolla New Yorkissa 1979–1982.CV, Vesa Hämes , Näyttelijäliitto, viitattu 20.12.2014. Hämes sai opintojen jälkeen kiinnityksen New Yorkin Shadowlands-teatteriin vuosiksi 1985–1987. Palattuaan Suomeen hän teki Lappeenrannan kaupunginteatterissa muun muassa Nickin roolin näytelmässä Kuka pelkää Virginia Woolfia?, jonka hän myös ohjasi. Kokkolan kaupunginteatterissa hän näytteli 1996–1999 ja Rovaniemen Teatterissa 2000–2002. Hämes myös suomensi joitakin näytelmiäHämes Vesa, Ilona-esitystietokanta, Teatterin tiedotuskeskus, viitattu 20.12.2014.. Hämes vieraili muutamissa televisiosarjoissa, kuten Kotikatu, Kylmäverisesti sinun, Käenpesä, Irtiottoja ja Salatut elämät. Lisäksi hän oli ääninäyttelijänä monissa piirrossarjoissa, kuten Transformers: Energon ja He-Man. Hämes näytteli vuosina 2000–2001 Salatut elämät -draamasarjassa Pekka Lehtistä. Hämeksen isä oli näyttelijä Ekke Hämäläinen ja äiti näyttelijä Hilkka Kinnunen.Kysy Kirjastot.fi Hämes on haudattu Malmin hautausmaalle Helsinkiin. == Filmografia == Vuosi Televisiosarja Rooli 2000–2001 Salatut elämät Pekka Lehtinen 2005 Osasto 5 Jalkapotilas 2005 Kylmäverisesti sinun Kirurgi 2007 Kotikatu Erkki Kämäräinen ===Dubbaukset=== ==Lähteet== ==Aiheesta muualla== * * Luokka:Suomalaiset ääninäyttelijät Luokka:Suomalaiset teatterinäyttelijät Luokka:Suomalaiset teatteriohjaajat Luokka:Vuonna 1956 syntyneet Luokka:Vuonna 2024 kuolleet
Infibulaatio

Infibulaatio eli ns. faraoninen ympärileikkaus, on äärimmäinen naisen sukupuolielinten silpomisen (ns. naisen ympärileikkauksen) muoto, jossa tytön ulkoiset sukuelimet poistetaan. Tyttöjen ympärileikkauksia nimitetään yleisesti sukuelinten silpomiseksi, joka paremmin kuvaa leikkauksen tekotapaa. Leikkaus suoritetaan, jotta tytön tuleva aviomies voisi varmistua tytön olevan neitsyt. Aikanaan aviomies lävistää suljetun vaginan peniksellään tai veitsellä, mikä usein vaurioittaa elimiä, aiheuttaa virtsankarkailua ja johtaa kuolemaan.Cullen-DuPont, Kathryn: Female genital mutilation, Encyclopedia of Women's History in America, Infobase Publishing, 2000, s. 85. ==Leikkauksen toteutus== Leikkauksessa poistetaan tytön ulkoiset sukuelimet eli häpykieli (klitoris) sekä pienet ja isot häpyhuulet. Haava ommellaan yhteen pientä aukkoa lukuun ottamatta, josta virtsa ja kuukautisveri pääsevät poistumaan. Leikkaus suoritetaan usein epähygienisissä olosuhteissa alkeellisilla välineillä ilman kivunlievitystä, ja komplikaatiot ovat tavallisia, kuten muun muassa verenhukka, kipušokki, tulehdukset sekä muut jälkiseuraukset. Naisen sukuelinten alueella on runsaasti verisuonia ja hermopäätteitä, joten leikkaus on äärimmäisen tuskallinen ja verenvuoto runsasta. ==Leikkauksen haittoja== Leikatun naisen kuukautiset voivat olla hyvin kivuliaat, virtsaamisvaikeuksia voi esiintyä. Tulehduksia virtsateissä ja synnytinelimissä voi esiintyä, jopa lapsettomuus voi olla seurauksena. Synnytykseen voi liittyä vakavia riskejä niin äidille kuin lapsellekin leikkauksen seurauksena. Seksuaalielämän vaikeudet ovat tavallisia, seksuaalisen mielihyvän tunteminen on vaikeaa. ==Laillisuus== Naisten sukupuolielimien silpominen on länsimaissa lailla kielletty, esimerkiksi Suomessa silpominen tulkitaan törkeäksi pahoinpitelyksi. Vaikka silpominen on länsimaissa kiellettyä, sitä kuitenkin jonkin verran tehdään. Toisin kuin usein kerrotaan, tyttöjen ympärileikkaus kuuluu islaminuskoon. Islamin viidestä suurimmasta lakikoulukunnasta yksi (shafi'i) pitää sitä pakollisena, kolme (maliki, hanbali, šiialainen) suositeltavana ja yksi (hanafi) suositeltavana tai luvallisena. Kyseessä on kuitenkin yleensä infibulaatiota lievempi ja toisinaan, etenkin Aasiassa, vain symbolinen leikkaus. Maahanmuuttajaperheiden lapset saatetaan viedä leikattavaksi vanhempien kotimaahan. ==Lähteet== * Väestöliitto – Katsaus islamilaiseen maailmaan * Sosiaali- ja terveysministeriö – Naisten sukuelinten silpominen ===Viitteet=== Luokka:Ihmisoikeudet Luokka:Poistoleikkaukset
Niittylahti (Joensuu)

Niittylahti on kylä Joensuussa entisen Pyhäselän kunnan alueella noin 12 kilometriä keskustasta etelään. Naapurikyliä ovat muun muassa Mulo ja Reijola. Niittylahdessa on alakoulu ja Pohjois-Karjalan opisto ja päiväkoti. Opiston vieressä on uimaranta. Pyhäselän rannassa on myös Petrinlahden leirikeskus ja Joensuun työväenyhdistyksen kesäpaikka Hopealahti. Niittylahden halki kulkevan Valtatie 6:n oikaisutyöt uudelle itäisemmälle linjalle alkoivat vuonna 2006. Oikaisun avulla parannettiin tien turvallisuutta ja välityskykyä. Uusi osuus avattiin lokakuussa 2007. ==Pohjois-Karjalan opisto ja ammattiopisto Niittylahti== Vuonna 1895 Kontiolahteen perustettu kansanopisto, Pohjois- Karjalan opisto siirtyi Niittylahteen 1899. 1928 opiston päärakennus valmistui, ja opisto muuttui sisäoppilaitokseksi. Sotien aikana 1939–44 opistorakennukset olivat puolustusministeriön käytössä ja toimivat sotasairaalana kesään 1941 saakka. 1999 opisto liittyi Humanistisen ammattikorkeakoulun Humakin verkostoon. ==Hotelli-Ravintola Niittyranta== Niittylahdessa sijaitsee Hotelli-Ravintola Niittyranta. ==Katso myös== *Niittylahden pysäkki ==Aiheesta muualla== * Vesa Tuominen (toim.): Mulo muita mahtavampi – kantakylä Pyhäselän rannalla. Gummerus, 2006. * Ammattiopisto Niittylahti * Hotelli-Ravintola Niittyranta Luokka:Pyhäselän kylät
Jaakko Lyytinen

Jaakko Lyytinen (s. 5. huhtikuuta 1973 Helsinki) on suomalainen toimittaja, joka työskentelee Helsingin Sanomissa. Hän oli HS:n kulttuuritoimituksen esimies 2011–2015. Lyytinen valmistui valtiotieteen maisteriksi Helsingin yliopistosta 2005. Hän on työskennellyt Bisnes.fi-lehden päätoimittajana ja toimittajana Markkinointi & Mainonta -lehdessä sekä Ylioppilaslehden toimitussihteerinä. Lyytinen veti Yle TV1:n keskusteluohjelmaa Kirvesmiehet yhdessä Jan Erolan kanssa. Lyytinen on kirjoittanut tietokirjoja ja muun muassa pakinoinut Liisaleena-nimimerkillä yhdessä Arno Kotron kanssa Ylioppilaslehdessä ja City-lehdessä. Hän on myös esiintynyt yhtyeessä Punatähdet taiteilijanimellä Varma Kosto Punander. == Teokset == * * * * == Lähteet == == Aiheesta muualla == * Luokka:Suomalaiset toimittajat Luokka:Helsingin Sanomien toimittajat Luokka:Suomalaiset tietokirjailijat Luokka:Suomalaiset muusikot Luokka:Pakinoitsijat Luokka:Vuonna 1973 syntyneet Luokka:Elävät henkilöt
Grease (musikaali)

Grease on Jim Jacobsin ja Warren Caseyn kirjoittama, vuonna 1971 ensiesitetty musikaali. Siitä tehtiin vuonna 1978 menestynyt elokuvaversio, jonka pääosia näyttelivät John Travolta ja Olivia Newton-John. Grease on 1950-luvun Yhdysvaltoihin high school -opiskelijoiden keskuuteen sijoittuva rakkaustarina, jossa nuorille tuottavat ongelmia muun muassa luokkatietoisuus, ryhmäpaine, teiniraskaudet ja jengiväkivalta. Jossakin määrin samaa aihetta käsittelevät myös musikaali West Side Story ja James Deanin elokuva Nuori kapinallinen, joskin hieman synkemmissä merkeissä. Musikaalin tapahtumapaikkana on kuvitteellinen Rydell High Chicagossa. Greasen ensiesitys oli Kingston Mines -teatterissa Chicagossa. Alkuperäinen esitys oli yli kolme tuntia pitkä, ja musikaalia lyhennettiin merkittävästi ennen kuin se sai ensi- iltansa Broadwayllä vuonna 1972. Kriitikkojen vähättelevistä arvioista huolimatta musikaali oli alusta asti suosittu katsojien keskuudessa. Se on saanut seitsemän Tony-ehdokkuutta. Vuonna 2003 Grease valittiin Channel 4:n äänestyksessä kaikkien aikojen parhaaksi musikaaliksi. ==Grease Suomessa== Musikaali sai Suomen-kantaesityksensä huhtikuussa 1997 Helsingin työväenopiston harrastajanäyttämöllä Pauliina Hulkon suomentamana ja Timo Huikurin ohjaamana. Koreografian oli tehnyt Mari Martin. Helsingin kaupunginteatteri toi musikaalin ensi-iltaan elokuussa 2002 Linnanmäen Peacock-teatterissa Mikko Koivusalon suomennoksena ja Marco Bjurströmin ohjaamana. Bjurström laati myös esityksen koreografian yhdessä Mindy Lindblomin kanssa. Musikaali on tuotettu Suomessa myös ainakin Valkeakosken kaupunginteatteriin keväällä 2016 ja Jyväskylään kesällä 2018 sekä useille harrastajanäyttämöille. ==Lähteet== == Aiheesta muualla == Luokka:Yhdysvaltalaiset musikaalit‎
Royal Mail

Royal Mail on Yhdistyneen kuningaskunnan merkittävin postinjakelija. Royal Mail perustettiin vuonna 1516, ja se on osa Royal Mail Groupia, johon kuuluvat myös Post Office Ltd. ja Parcelforce Worldwide. Työntekijöitä sillä oli vuonna 2011 yli 175 000, ja päivittäin se kuljettaa 75 miljoonaa lähetystä. Vuosittain yritys tuottaa liikevoittoa noin 312 miljoonaa puntaa. Vuoteen 2013 asti Royal Mail oli valtionyhtiö. 1\. tammikuuta 2006 Royal Mail menetti 350 vuotta kestäneen monopoliasemansa, kun Britannian postitoiminta avattiin kilpailulle. Royal Mail oli pitkään kokonaan valtion omistuksessa, kunnes valtio myi suurimman osan omistuksestaan vuonna 2013 ja loput vuonna 2015. Yhtiön arvo pörssissä nousi nopeasti myyntihintaa korkeammaksi, ja valtiota kritisoitiin omaisuuden myynnistä liian halvalla. Ensimmäisenä pörssipäivänä osakkeen arvo nousi 38 prosenttia, ja puolen vuoden päästä nousua oli tapahtunut lähes 60 prosenttia. Myös postimaksut nousivat. Valtio keräsi Royal Mailin osakemyynneillä yhteensä 3,3 miljardia puntaa. ==Historiaa== Royal Mailin historia ulottuu aina Henrik VIII:n aikaan ja vuoteen 1516, jolloin luotiin postimestarin virka, jonka toimittaja vastasi kuninkaallisesta postiliikenteestä. Tavallisten kansalaisten käyttöön postipalvelut saatettiin Kaarle I:n hallituskaudella vuonna 1635, jolloin vastaanottajat maksoivat postimaksun. ==Lähteet== ==Aiheesta muualla== * Royal Mailin virallinen kotisivu Luokka:Postiyhtiöt Luokka:Brittiläiset yritykset
Haitinalmikki

Haitinalmikki (Solenodon paradoxus) on Karibialla elävä, hieman kissaa suurempi nisäkäs. == Koko ja ulkonäkö == Haitinalmikki on kuubanalmikkia hieman suurempi, eikä sen turkki ole yhtä paksu ja karkeakarvainen. Selän väri vaihtelee mustanruskeasta punaiseen; sillä on myös näkyvä täplä. Ruumiin pituus on noin 56 senttiä ja hännän 25 senttiä. Täysikasvuinen yksilö on noin kilon painoinen. Leuanalusen sylkirauhaset erittävät myrkyllistä sylkeä toisessa etuhampaassa olevaan uurteeseen.Maailman oudoimpiin kuuluva nisäkäs vangittiin kuviin Helsingin Sanomat 9.1.2009 (myös suomenkielisen nimen viite) == Levinneisyys ja elinympäristö == Haitinalmikki elää vain Hispaniolan saarella Haitin ja Dominikaanisen tasavallan alueella. Haitista sitä tavataan vain kahdelta massiivilta, mutta Dominikaaisessa tasavallasta se elää monin paikoin. Haitinalmikin elinympäristö vaihtelee tiheistä ylänkömetsistä puolikuiviin pensastoihin. Se elää myös peltojen ja laitumien ympäristössä. Haitinalmikista 2010-tehdyt tutkimukset ovat paljastaneet, että laji saattaa olla Hispaniolassa aiemmin ajateltua yleisempi. Sen levinneisyysalue ei ole myöskään niin pirstoutunut kuin aiemmat tutkimukset ovat antaneet olettaa. Kansainvälinen luonnonsuojeluliitto muutti vuonna 2020 lajin erittäin uhanalaisesta elinvoimaiseksi. Lajin kantaa ei tunneta, mutta monet sen asuinalueet ovat suojeltuja, vaikka toisaalta sitä uhkaa osalla levinneisyysalueesta elinympäristöjen tuhoutuminen. == Elintavat == Päivällä haitinalmikki nukkuu puun- tai kallionkolossa ja etsii yöllä ruokaa taipuisalla ja herkkätuntoisella kuonollaan. Eläimen äänivalikoima on laaja ja vaihtelee vihaisesta kimakasta vingunnasta poikasiaan kutsuvan emon kirkkaisiin, punarinnan laulua muistuttaviin ääniin. Perärauhasen rasvainen ja vihertävä erite on ilmeisesti sukupuolisesti tärkeä. Aikuisen uroksen takapuoli on aina vihreä, naarailla ilmeisesti vain kiima-aikana. Naaras synnyttää 1–2 poikasta kerrallaan. == Lähteet == == Aiheesta muualla == * Laji.fi: Haitinalmikki (Solenodon paradoxus) * iNaturalist: Haitinalmikki (Solenodon paradoxus) * ITIS: Solenodon paradoxus * UniProt: Taxonomy - Solenodon paradoxus * Global Biodiversity Information Facility (GBIF): Solenodon paradoxus Luokka:Almikit Luokka:Uhanalaiset nisäkkäät
Mustaleski

Mustaleski (Latrodectus mactans) on myrkyllisyytensä takia erityisen pahamaineinen hämähäkki. Nimensä se on saanut uskomuksesta, jonka mukaan naaras syö koiraan parittelun jälkeen. Tällaista seksuaalista kannibalismia tapahtuu kuitenkin harvoin.Jones, Susan C. (2000). Black Widow Spider Fact Sheet. Ohio State University, U.S. == Ulkonäkö == Mustaleskinaaraiden vartalon pituus on enintään 1,25 cm ja koko kehon (raajat mukaan laskettuina) pituus 2-4 cm. Uros on huomattavasti pienempi, vartaloltaan enintään 0,75 cm ja raajojen kanssa 1,25 cm. Ihmisen mukana levinneenä mustaleskeä on tavattu myös Ruotsissa, mistä on päätelty että pohjoinenkaan ilmasto ei tuota niiden selviytymiselle ongelmia. == Myrkyllisyys == Mustalesken purema itsessään on harvoin tappava, mutta hämähäkin erittämä hermomyrkky aiheuttaa noin 90 % tapauksista muutaman päivän ajan erittäin voimakkaita kipuja. Kuolemaan johtavat tapaukset ovat nykyaikaisten hoitomuotojen ja kaupallisesti saatavilla olevien vastamyrkkyjen ansiosta harvinaisia, noin 0,2 % puremista johtaa uhrin kuolemaan, kun aikaisemmin luku oli noin viisi prosenttia. == Lähteet == == Aiheesta muualla == * UniProt: Taxonomy - Latrodectus mactans * Global Biodiversity Information Facility (GBIF): Latrodectus mactans * University of Michigan, Animal Diversity Web (ADW): Latrodectus mactans * Iowa State University, Bug Guide: Latrodectus mactans - Southern Black Widow Luokka:Pallohämähäkit Luokka:Seulonnan keskeiset artikkelit
Musta leski

Musta leski tai mustaleski voi tarkoittaa seuraavia asioita: * mustaleski, hämähäkkilaji * mustaleski, lintulaji * ”Musta leski”, Dingon kappale vuodelta 2005 * Musta Leski, useiden Marvel-kustantamon sarjakuvahahmojen nimi * Musta leski (engl. Black Widow), elokuva vuodelta 1951 * Musta leski (it. L’Eredità Ferramonti), elokuva vuodelta 1976 * Musta leski (engl. Black Widow), elokuva vuodelta 1987 * ”Musta leski”, Raimo Roihan säveltämä valssi * Termiä ”musta leski” käytetään usein naispuolisista sarjamurhaajista, jotka surmaavat puolisoitaan. == Katso myös == * Black Widow
Maxi Rodríguez

Maximiliano Rubén ”Maxi” Rodríguez (s. 2. tammikuuta 1981 Rosario, Santa Fe, Argentiina) on argentiinalainen entinen jalkapalloilija. Maxi Rodríguezin lempinimi on La Fiera (). Rodríguez aloitti ammattilaisuransa kotimaassaan Newell's Old Boysissa. Ensimmäisellä kaudellaan hän pelasi vain viisi ottelua eikä tehnyt yhtään maalia. Toisella kaudellansa hän pelasi 18 ottelua ja teki viisi maalia. Kolmannella kaudellaan Rodríguez teki 33 ottelussa 15 maalia, jonka jälkeen suuret eurooppalaiset seurat alkoivat kiinnostua hänen taidoistaan. Rodríguez siirtyi vuonna 2002 espanjalaiseen Espanyoliin, jossa hän kolmen pelaamansa kauden aikana teki 26 maalia. Espanyol myi hänet vuonna 2005 Atlético Madridiin, jossa hän pelasi yli sata ottelua. Vuonna 2007 Maxi peri joukkueen kapteeniuden Englantiin siirtyneeltä Fernando Torresilta.Maxi Rodríguez se desvincula del Atlético y se convierte en nuevo jugador del Liverpool clubatleticodemadrid.com. (Luettu 13. tammikuuta 2010) Maxi siirtyi Englannin Valioliigan Liverpooliin tammikuussa 2010 solmien kolmen ja puolen vuoden mittaisen sopimuksen.Reds sign Maxi Rodriguez liverpoolfc.tv. (Luettu 13. tammikuuta 2010) Vuonna 2012 hän siirtyi kotimaansa Newell's Old Boysiin. Rodríguezilla on sekä Italian että Argentiinan kansalaisuus, mutta hän on aina edustanut Argentiinaa maaotteluissa. Vuonna 2001 hän voitti nuorten maailmanmestaruuden ja vuodesta 2003 hän on edustanut Argentiinan maajoukkuetta muun muassa Confederations Cupissa ja MM-karsinnoissa. Hyvien karsintaotteluiden jälkeen hänet valittiin myös vuoden 2006 jalkapallon MM- kilpailuihin. Hän on pelannut kaikkiaan 57 maaottelua ja tehnyt niissä 16 maalia. == Seurat == * 1999–2002 Newell's Old Boys * 2002–2005 Espanyol * 2005–2010 Atlético Madrid * 2010–2012 Liverpool * 2012–2017 Newell's Old Boys * 2017–2018 Peñarol * 2019 Newell's Old Boys == Saavutukset == * Nuorten maailmanmestaruus 2001 == Lähteet == * Maxi Rodríguezin tilastot National Football Teams -sivustolla === Viitteet === Luokka:Argentiinalaiset jalkapalloilijat Luokka:Vuonna 1981 syntyneet Luokka:Elävät henkilöt
Trogonilinnut

Trogonilinnut eli vanhalta nimeltään surukulinnut (Trogoniformes) ovat tropiikissa eläviä eksoottisia lintulajeja, joilla on kaksi varvasta suuntautunut eteenpäin ja kaksi taaksepäin. Sama piirre on useilla muillakin lintulahkoilla, mutta niillä taakse ovat kääntyneet ensimmäinen ja neljäs varvas, trogonoilla sen sijaan ensimmäinen ja toinen varvas, mikä kertoo yhteisestä alkuperästä. Trogonilintujen lahkoon kuuluu vain yksi heimo, trogonit (Trogonidae), jossa on noin 40 lajia. Ryhmä on kuitenkin sangen vanha, ja mm. Tanskasta ja Saksasta eoseenikerrostumista on löydetty trogonilintujen fossiileja. Trogonilinnut muodostavat kolme selvästi erottuvaa ryhmää, joista yksi elää Aasiassa, toinen Afrikassa ja kolmas trooppisessa Amerikassa Texasin eteläosasta Argentiinan pohjoiskärkeen ulottuvalla alueella. Trogonit ovat hyvin värikkäitä. Ne elävät yksikseen ja viettävät hiljaista ja rauhallista elämää tropiikin viidakoissa, syvällä latvuskerroksessa. Ne istuvat pitkiä aikoja liikkumatta oksallaan, josta ne väijyvät paikalle osuvia hyönteisiä. Amerikkalaisten lajien pääravintoa ovat kuitenkin hedelmät ja marjat. Ne pyrähtävät äkkiä vahtipaikaltaan, lentävät marjapensaan luokse, sieppaavat haluamansa marjat ja palaavat syömään niitä kaikessa rauhassa. Trogonilinnut pesivät puun koloissa. Jotkut lajit kaivavat pesänsä itse nokallaan lahoon puuhun. Kerralla on munittu tavallisesti 2–4 pyöreää hyvin valkoista munaa, joita molemmat puolisot hautovat. Koiras osallistuu hautomiseen siitä huolimatta, että pitkä pyrstö aiheuttaa vaikeuksia. Hautominen kestää noin 29 päivää. == Lähteet == * Luokka:Seulonnan keskeiset artikkelit
General Slocum

General Slocum oli höyrylaiva, joka valmistui vuonna 1891. Se syttyi tuleen ja paloi vesirajaan asti New Yorkin East Riverillä 15. kesäkuuta 1904. Onnettomuudessa kuoli noin tuhat ihmistä, joista suurin osa oli matkalla evankelis-luterilaisen kirkon vuosittaiselle piknikille Long Islandille. Uppoaminen oli New Yorkin pahin ihmishenkiä vaatinut onnettomuus ennen syyskuun 11. päivän iskuja. == Lähteet == ==Aiheesta muualla== Luokka:Atlantin hylyt Luokka:Höyrylaivat Luokka:Tulipalot New Yorkissa Luokka:1904 Luokka:Laivapalot